नाटक, सांस्कृतिक प्रस्तुति से दिया बेटी बचाने का संदेश
झिरी स्थित ऑक्सफोर्ड स्कूल में मना वार्षिकोत्सव
भास्कर संवाददाता | नेपानगर
नवल नगर झिरी स्थित दी ऑक्सफोर्ड स्कूल में बुधवार को वार्षिकोत्सव मनाया गया। विद्यार्थियों ने नाटक और सांस्कृतिक प्रस्तुतियों के माध्यम से बेटी और पर्यावरण बचाने सहित अन्य सार्थक संदेश दिए। शाम 6.30 से रात 11 बजे तक चले कार्यक्रम के मुख्य अतिथि उप महाअधिवक्ता उच्च न्यायालय इंदौर के पुष्पमित्र भार्गव, विशेष अतिथि एसपी अनिलसिंह कुशवाह और अमरावती के जेल अधीक्षक दिलीपसिंग गिरसे थे। अतिथियों ने मां सरस्वती के चित्र पर माल्यार्पण और दीप प्रज्ज्वलन से कार्यक्रम की शुरूआत की।
विद्यार्थियों ने सरस्वती वंदना प्रस्तुत की। कक्षा चौथी की छात्राओं ने राजस्थानी, 5वीं, 7वीं की छात्राओं ने आदिवासी नृत्य प्रस्तुत किया। कक्षा 5वीं और 7वीं के विद्यार्थियों ने पेड़ की उपयोगिता बताई। नर्सरी से कक्षा 12वीं तक तक के विद्यार्थियों द्वारा बेटी बचाओं पर नाटक प्रस्तुत किया गया। सभी ने कार्यक्रम को सराहा। इस दौरान संचालक डॉ.आरके शर्मा, प्राचार्य दिनेश पवार, उप प्राचार्य कुंदन निमाड़े, शिक्षक नामदेव भोयटे, संगीत शिक्षक अशोक महाले सहित समस्त स्कूल परिवार मौजूद था।
ऑक्सफोर्ड स्कूल में वार्षिक उत्सव मनाया गया।
hin_Deva awa_Deva mai_Deva hin_Deva hin_Deva awa_Deva